
2 DR.30.8.2006 

 

 

 Tindakan untuk menuntut tunggakan kadar adalah seperti 
mana diperuntukkan dalam seksyen 148, Akta 171 yang 
membenarkan penyertaan harta alih kepunyaan pemunya 
atau penduduk yang bertanggungan membayar kadar 
membuat bayaran walaupun notis meminta supaya 
bayaran tunggakan dibuat dalam tempoh 15 hari selepas 
notis diserahkan telah diterima. Sekiranya tunggakan 
beserta kos masih tidak di bayar oleh pemunya atau 
penduduk yang bertanggungan membayar kadar dalam 
tempoh tujuh hari dari tarikh tahanan, harta yang ditahan 
akan dijual menurut seksyen 149, Akta 171.  

 Hasil jualan harta tahanan itu akan digunakan bagi 
menjelaskan tunggakan kadar seperti peruntukan dalam 
seksyen 150. Selain itu, PBT itu boleh memohon satu 
perintah tahanan dan jualan harta alih kepada pendaftar 
mahkamah tinggi menurut seksyen 151 dan menepati 
peruntukan Kanun Acara Sivil. Terima kasih. 

Puan Rosnah binti Abdul Rashid Shirlin [Papar]: Terima kasih Tuan 
Yang di-Pertua, terima kasih kepada Timbalan Menteri. Soalan tambahan, 
bolehkah pihak kementerian memberitahu Dewan yang mulia ini, berapakah 
jumlah kes yang telah direkodkan dan dilaporkan yang melibatkan kegagalan 
pihak penghuni kawasan perumahan di dalam melunaskan assessment ataupun 
cukai-cukai dan adakah pihak kementerian bercadang untuk memperkenalkan 
satu sistem di mana perbadanan pengurusan sesuatu kawasan itu diberikan kuasa 
untuk mengutip cukai-cukai ataupun assessment, dengan izin, daripada penghuni 
kawasan perumahan yang pada masa yang sama diselia oleh PBT kawasan 
masing-masing kerana ianya dilihat bukan sahaja dapat memastikan penghuni-
penghuni kawasan perumahan tersebut membayar cukai-cukai dan assessment, 
tetapi pada masa yang sama dapat meringankan beban pungutan kepada PBT-
PBT tempatan, terima kasih. 

Datuk Azizah binti Mohd. Dun: Terima kasih Yang Berhormat bagi 
Papar, adinda saya. Berkenaan dengan soalan tambahan yang pertama iaitu 
jumlah kes-kes yang gagal dibayar oleh tuan punya-tuan punya rumah ataupun 
tanah, pada masa ini saya tidak mempunyai bilangan tersebut, tetapi saya akan 
dapatkan dan memberikannya kepada Yang Berhormat secara bertulis nanti.  
Untuk soalan yang kedua berkenaan dengan kebenaran sama ada pihak 
perbadanan di kawasan-kawasan perumahan tertentu boleh membuat kutipan 
cukai, dengan di supervise oleh pihak berkuasa tempatan. Sebenarnya kuasa ini 
bukan ada di tangan Kementerian Perumahan dan Kerajaan Tempatan, tetapi ada 
di tangan pihak berkuasa tempatan itu sendiri. 

Terpulanglah kepada budi bicara mereka dan kebijaksanaan mereka, 
bagaimanakah cara yang terbaik untuk mereka mengutip cukai-cukai yang banyak 
tertangguh daripada tuan punya-tuan punya rumah dan ada juga pihak-pihak 
berkuasa tempatan yang lain mempunyai cara-cara mereka seperti mengadakan 
cabutan tiket bertuah dan juga mengadakan insentif dengan memberikan 
pengurangan cukai kepada mereka yang awal membayar dan sebagainya. Jadi, 
ini satu cara yang saya rasa dalam pandangan saya adalah satu cara yang baik 
dan terpulanglah kepada pihak berkuasa tempatan dengan kebenaran pihak 
berkuasa negeri untuk melakukan seperti mana yang dicadangkan oleh Yang 
Berhormat tadi. Terima kasih. 



Tindakan untuk menuntut tunggakan kadar adalah seperti mana diperuntukkan dalam seksyen 148, Akta 171 yang membenarkan penyertaan harta alih kepunyaan pemunya atau penduduk yang bertanggungan membayar kadar membuat bayaran walaupun notis meminta supaya bayaran tunggakan dibuat dalam tempoh 15 hari selepas notis diserahkan telah diterima. Sekiranya tunggakan beserta kos masih tidak di bayar oleh pemunya atau penduduk yang bertanggungan membayar kadar dalam tempoh tujuh hari dari tarikh tahanan, harta yang ditahan akan dijual menurut seksyen 149, Akta 171. Hasil jualan harta tahanan itu akan digunakan bagi menjelaskan tunggakan kadar seperti peruntukan dalam seksyen 150. Selain itu, PBT itu boleh memohon satu perintah tahanan dan jualan harta alih kepada pendaftar mahkamah tinggi menurut seksyen 151 dan menepati peruntukan Kanun Acara Sivil. Terima kasih. Puan Rosnah binti Abdul Rashid Shirlin [Papar]: Terima kasih Tuan Yang di-Pertua, terima kasih kepada Timbalan Menteri. Soalan tambahan, bolehkah pihak kementerian memberitahu Dewan yang mulia ini, berapakah jumlah kes yang telah direkodkan dan dilaporkan yang melibatkan kegagalan pihak penghuni kawasan perumahan di dalam melunaskan assessment ataupun cukai-cukai dan adakah pihak kementerian bercadang untuk memperkenalkan satu sistem di mana perbadanan pengurusan sesuatu kawasan itu diberikan kuasa untuk mengutip cukai-cukai ataupun assessment, dengan izin, daripada penghuni kawasan perumahan yang pada masa yang sama diselia oleh PBT kawasan masing-masing kerana ianya dilihat bukan sahaja dapat memastikan penghuni- penghuni kawasan perumahan tersebut membayar cukai-cukai dan assessment, tetapi pada masa yang sama dapat meringankan beban pungutan kepada PBT- PBT tempatan, terima kasih. Datuk Azizah binti Mohd. Dun: Terima kasih Yang Berhormat bagi Papar, adinda saya. Berkenaan dengan soalan tambahan yang pertama iaitu jumlah kes-kes yang gagal dibayar oleh tuan punya-tuan punya rumah ataupun tanah, pada masa ini saya tidak mempunyai bilangan tersebut, tetapi saya akan dapatkan dan memberikannya kepada Yang Berhormat secara bertulis nanti. Untuk soalan yang kedua berkenaan dengan kebenaran sama ada pihak perbadanan di kawasan-kawasan perumahan tertentu boleh membuat kutipan cukai, dengan di supervise oleh pihak berkuasa tempatan. Sebenarnya kuasa ini bukan ada di tangan Kementerian Perumahan dan Kerajaan Tempatan, tetapi ada di tangan pihak berkuasa tempatan itu sendiri. Terpulanglah kepada budi bicara mereka dan kebijaksanaan mereka, bagaimanakah cara yang terbaik untuk mereka mengutip cukai-cukai yang banyak tertangguh daripada tuan punya-tuan punya rumah dan ada juga pihak-pihak berkuasa tempatan yang lain mempunyai cara-cara mereka seperti mengadakan cabutan tiket bertuah dan juga mengadakan insentif dengan memberikan pengurangan cukai kepada mereka yang awal membayar dan sebagainya. Jadi, ini satu cara yang saya rasa dalam pandangan saya adalah satu cara yang baik dan terpulanglah kepada pihak berkuasa tempatan dengan kebenaran pihak berkuasa negeri untuk melakukan seperti mana yang dicadangkan oleh Yang Berhormat tadi. Terima kasih.